*****

ΚΑΝΟΝΙΣΜΟΣ (ΕΟΚ) αριθ. 1351/87 ΤΗΣ ΕΠΙΤΡΟΠΗΣ

της 15ης Μαΐου 1987

για την τροποποίηση του κανονισμού (ΕΟΚ) αριθ. 1868/77 που καθορίζει λεπτομερείς κανόνες για την εφαρμογή του κανονισμού (ΕΟΚ) αριθ. 2782/75 περί παραγωγής και εμπορίας των αυγών προς επώαση και των νεοσσών πουλερικών ορνιθώνος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2782/75 του Συμβουλίου της 29ης Οκτωβρίου 1975 περί παραγωγής και εμπορίας των αυγών προς επώαση και των νεοσσών πουλερικών ορνιθώνος (1), όπως τροποποιήθηκε τελευταία από τον κανονισμό (ΕΟΚ) αριθ. 3494/86 (2), και ιδίως τα άρθρα 2, 3 και 17,

Εκτιμώντας:

ότι ο κανονισμός (ΕΟΚ) αριθ. 1868/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3759/85 (4), περιλαμβάνει τις διατάξεις που απαιτούνται για την εφαρμογή ορισμένων κανόνων για την παραγωγή και εμπορία αυγών προς επώαση και νεοσσών·

ότι οι διατάξεις αυτές πρέπει να προσαρμοστούν σύμφωνα με τις τελευταίες τροποποιήσεις του κανονισμού (ΕΟΚ) αριθ. 2782/75 όσον αφορά την εμπορία των αυγών προς επώαση, που χρησιμοποιούνται για την παραγωγή νεοσσών· ότι οι κανόνες αυτοί πρέπει να λάβουν υπόψη τις διαφορετικές καταστάσεις στα διάφορα κράτη μέλη, μεριμνώντας για τις οικονομικές μεθόδους που πρέπει να χρησιμοποιηθούν για τη σήμανση των αυγών εξασφαλίζοντας ότι οι έλεγχοι θα είναι κατάλληλοι και αποτελεσματικοί και ότι θα αποφευχθούν στρεβλώσεις του ανταγωνισμού·

ότι η Επιτροπή Διαχείρισης Κρέατος Πουλερικών και Αυγών δεν διατύπωσε γνώμη στην προθεσμία που έθεσε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1868/77 τροποποιείται ως εξής:

1. Το άρθρο 2 αντικαθίσταται από το ακόλουθο κείμενο:

«Άρθρο 2

1. Η ατομική σήμανση των αυγών προς επώαση που χρησιμοποιούνται για την παραγωγή νεοσσών, πρέπει να πραγματοποιείται στις εγκαταστάσεις του παραγωγού ο οποίος πρέπει να τυπώνει το διακριτικό του αριθμό επί των αυγών. Οι χαρακτήρες πρέπει να εμφαίνονται με ανεξίτηλη μαύρη μελάνη τουλάχιστον 2 χιλιοστών ύψους και 1 χιλιοστού πλάτους.

2. Τα κράτη μέλη μπορούν, κατά παρέκκλιση, να επιτρέψουν τη σήμανση των αυγών για επώαση με διαφορετικό τρόπο από εκείνον που αναφέρεται στην παράγραφο 1, προβλέποντας ότι θα είναι με μαύρους χαρακτήρες ανεξίτηλους, απόλυτα ορατούς και θα καλύπτει τουλάχιστον 10 τετραγωνικά χιλιοστά. Η σήμανση πρέπει να γίνεται πριν από την είσοδο στον επωαστήρα είτε στις εγκαταστάσεις του παραγωγού είτε στο επωαστήριο.

Οι συσκευές ή τα κυτία οποιουδήποτε τύπου με τα οποία μεταφέρονται αυτά τα αυγά φέρουν το διακριτικό αριθμό της εγκαταστάσεως του παραγωγού.

Τα κράτη μέλη που χρησιμοποιούν αυτήν την δυνατότητα πρέπει να πληροφορούν τα άλλα κράτη μέλη και την Επιτροπή και να ανακοινώνουν σ' αυτά, τα μέτρα που έλαβαν για τον σκοπό αυτό.

3. Μόνον αυγά για επώαση που σημαίνονται σύμφωνα με την παράγραφο 1 ή 2 πρέπει να μεταφέρονται ή να διατίθενται στο εμπόριο μεταξύ κρατών μελών.»

2. Στο άρθρο 3, οι λέξεις «και ταινίες» διαγράφονται.

Άρθρο 2

Ο παρών κανονισμός αρχίζει να ισχύει την 1η Ιουλίου 1987.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 15 Μαΐου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 282 της 1. 11. 1975, σ. 100.

(2) ΕΕ αριθ. L 323 της 18. 11. 1986, σ. 1.

(3) ΕΕ αριθ. L 209 της 17. 8. 1977, σ. 1.

(4) ΕΕ αριθ. L 356 της 31. 12. 1985, σ. 64.